WooCommerce

WooCommerce ni pulagini ya malonda pa intaneti ya WordPress yakujulika kwa waliyose. Yikapangikila ŵamalonda ŵachoko na ŵakuru ŵapa intaneti awo ŵakugwiliskira ntchito WordPress. Yikafumiskika pa 27 Seputemba, 2011, ndipo pulagini iyi yikamanyikwa luŵiro chifukwa cha kupusu kuyika na kusintha ndiposo chifukwa cha malo gha msika ya chinthu chakwamba nga ni pulogiramu yaulere (nangauli vinyake ivyo ungasazgirako ni vyakulipira kweniso vya ŵene). WooCommerce yikupangika na kovwirika na Woo ndipo muli wovwiri wakufuma ku gulu la ŵapangi ŵa pulogilamu pa charu chose.

## Mbiri
WooCommerce pakudanga yikapangika na mupangi wa mawonekero gha WordPress (themes) wa WooThemes, uyo wakalemba ntchito Mike Jolley na James Koster, ŵapangi ŵa mapulogilamu pa Jigowatt, kuti ŵagwire ntchito pa mtundu unyake wakutolera ku Jigoshop uwo ukazgoka WooCommerce. Mu mwezi wa Janyuwale 2020, kukapimika kuti WooCommerce yikugwiliskirika ntchito pa masamba gha pa intaneti pafupifupi miliyoni 3.9.

Mu mwezi wa Novemba 2014, msonkhano wakudanga wa WooConf, uwo ukaŵa pa eCommerce pakugwiliskira ntchito WooCommerce, ukachitikira mu msumba wa San Francisco, California. Ukakoka ŵanthu ŵakusangikapo ŵakukwana 300.

Mu mwezi wa Meyi 2015, WooThemes na WooCommerce yakagulika na Automattic, uwo ni mwenecho wa WordPress.com kweniso munjizgi mulara wa pulogilamu ya WordPress.

Mu mwezi wa Disemba 2020, WooCommerce yikagula MailPoet, pulagini yakumanyikwa ya pa WordPress yakusamalira makalata gha nkhani. Pamanyuma, WooCommerce yikafumiska pulogilamu ya pa foni ya WooCommerce ya iOS na Android. Pulogilamu iyi yikovwira ŵeneku ŵa masitolo gha WooCommerce kulaŵiska na kusamalira masitolo ghawo kufuma pa mafoni ghawo.

Pa 31 Okutobala, 2023, WooCommerce yakasintha kazunuliro ka zina lake kuŵa Woo. Zina lakuti Woo ndilo Automattic yikuyitchulira kampani iyi, apo WooCommerce ni nthowa yakujulika ya malonda pa intaneti ya WordPress — chinthu chikuru cha Woo.

## Kugwiliskirika Ntchito
WooCommerce yikugwiliskirika ntchito pa masamba gha intaneti ghanandi ghaŵanthu ŵanandi nga ni WP Configurator (What is WooCommerce).
Mu sabata ya chitatu ya mwezi wa Sekutemba 2015, kafukufuku wakalongora kuti WooCommerce yikagwiranga ntchito pa 30% ya masamba ghose gha malonda pa intaneti ndipo yikaŵikika pa masamba mamiliyoni ghanandi. Kuyana na W3Techs, WooCommerce yikugwiliskirika ntchito pa 9.2% ya masamba ghose gha pa intaneti mu mwezi wa Okutobala 2024.

Kufuma apo Automattic yikagulira kampani iyi, WooCommerce yalutilira kukura na kuŵa yimoza mwa nthowa zakulongozga pa E-commerce pa intaneti.

## Vinthu Vyakusazgirapo (Extensions)

WooCommerce yamanyikwa chomene chifukwa chinthu chikuru, pamoza na vinthu vinyake vyakuŵikapo, ni vyanthengere kweniso vyakujulika kwa waliyose. WooCommerce yili na vinthu vyakusazgirapo mahandiredi ghanandi na mapulagini ghakujumpha 1,000. Kweniso, kuliso vinthu vinyake masauzandi vinandi vyakulipira pa mtengo wakukhazikika. Mawonekero ghanandi gha Premium (Themes) ghakupeleka mwaŵi wakugwira ntchito na WooCommerce pamoza na mapulagini agho ghakovwira kuti nthowa ya mawonekero yigwirenge ntchito.

## Ndalama (Revenues)
Kafukufuku uyo wakachitika mu 2017 na Todd Wilkins, mulara wa WooCommerce, wakalongora kuti masitolo gha WooCommerce ghangapanga ndalama pafupifupi madola mabiliyoni 10 ($10 billion) mu malonda ghawo.

## Wonaniso
* Comparison of shopping cart software
* List of online payment service providers
* WordPress

## Ukaboni

## Vyakuluta kuwalo
*